Maria Zankovetska ( raia wa Ukreini , Maria Zankovetska ; Maria Kostyantynivna Adasovska ; 4 Agosti 1854 – 4 Oktoba 1934) alikuwa mwigizaji wa maigizo wa nchini Ukreini. Kuna baadhi ya vyanzo vinaelezea kwamba alizaliwa Agosti 3, 1860. Maria alizaliwa katika familia ya kimasikini na mtukufu Kostyantyn Kostyantynovych Adasovsky na mkazi wa jiji la Chernihiv Maria Vasylivna Nefedova katika kijiji cha Zanky, County Nizhyn, Jimbo la Chernihiv. Alikuwa na ndugu wengi. Maria alikuwa mhitimu wa Chernihiv City Female Gymnasium. Mnamo 1876, Maria alianza michezo ya ukumbini kwenye ukumbi wa michezo wa Nizhyn. Jiji la Nizhynlikawa kama mji wake wa asili ambapo aliweka jengo lake mwenyewe. Kazi yake ya kitaaluma ilianza Oktoba 27, 1882 katika Jiji la Yelizavetgrad ( Kirovohrad ) chini ya usimamizi wa Marko Kropyvnytsky . Jukumu lake la kwanza lilikuwa Natalka katika mchezo wa Kotlyarevsky"Natalka Poltavka". Baadaye Maria alishiriki katika vikundi maarufu na vya kitaaluma vya nchini Ukreni vya Marko Kropyvnytsky, Mykhailo Starytsky, Mykola Sadovsky, Panas Saksahansky . Jina lake la kisanii la Zankovetska lilitokana na jina la kijiji alikozaliwa. Taaluma ya Zankovetska imehesabika kwenye zaidi ya kazi 30. Wahusika wake walikuwa mashujaa wa ajabu. Maria aliimba kwa sauti ya mezzo-soprano .